Þetta segir Kristín Ólafsdóttir , framkvæmdastjóri Píeta . „ Það er lauslega búið að segja öllum frá því að fyrirhugaðar séu skipulagsbreytingar og ég get ekki betur séð en að ekki sé gert ráð fyrir núverandi starfsfólki þar á meðal , “ segir Kristín . Hún er ekki á meðal þeirra sem eru með tímabundinn ráðningarsamning og henni hefur ekki verið sagt upp . Aftur á móti er búið að segja henni að ekki sé gert ráð fyrir henni áfram . Björk Jónsdóttir , formaður stjórnar Píeta-samtakanna , staðfestir að skipulagsbreytingar séu í gangi . „ Ætlunin var að endurskoða starfið eftir tvö ár og málin skýrast á næstu vikum . Það er mikil aðsókn í þjónustuna og við þurfum að ráða fleira fólk í fleiri stöður . “ María Björk Einarsdóttir , framkvæmdastjóri Ölmu , og Kristín Ólafsdóttir , framkvæmdastjóri Píeta , eftir að samningurinn um húsnæðið var í höfn . Ljósmynd / Aðsend Háð þjóðfélaginu Píeta-samtökin hafa þegar gert samning um að þau verði í sama húsnæðinu næstu tvö árin . Öll ráðgjöf samtakanna er endurgjaldslaus og veitt af fagfólki . Auk fastra stöðugilda eru verktakarnir margir . „ Við erum mjög háð þjóðfélaginu . Við lítum á Píeta sem eign þjóðarinnar , “ segir Björk en félagasamtök hafa meðal annars styrkt þau ásamt Reykjavíkurborg og velferðarráðuneytinu . Nóvember þyngstur frá upphafi Nóvember var þyngsti mánuður Píeta-samtakanna síðan þau voru stofnuð fyrir tveimur árum . Viðtölin í Píeta-húsinu voru 213 talsins og komu 116 einstaklingar þangað til að leita sér hjálpar , þar af 30 sem ekki höfðu komið áður . „ Þetta er þyngsti mánuðurinn okkar frá upphafi þannig að það er mjög mikilvægt að bregðast við svona stöðu , “ segir Björk . Hún bendir á biðlistana sem hafa verið eftir viðtölum . Sú staða sé óásættanleg . Í þessari viku hafa viðtölin verið 72 talsins , sem er það mesta í einni viku til þessa . Frá vetrarsólstöðugöngu Píeta-samtakanna í desember í fyrra . Gengið var í minningu þeirra sem fallið hafa fyrir eigin hendi.mbl.is / Eggert Jóhannesson Aukin meðvitund um að opna sig Spurð út í ástæðuna fyrir þessum aukna fjölda viðtala segir hún bæði þann tíma ársins vera uppi og að fólk sé orðið meðvitaðra um að opna sig og ræða málin . „ Ég held að innkoma Píeta-samtakanna eigi þar hlut að máli . Fólk þekkir samtökin og leitar til okkar , sem er mjög gott . “